ז' בתמוז התשע"ט  
10 ביולי 2019

שה. 2019-5116

לכבוד

עו"ד אלעד מן

הצלחה - התנועה הצרכנית לקידום חברה כלכלית הוגנת

בדואר אלקטרוני

**הנדון: יומן הממונה על שוק ההון**

1. בפנייתך לרשות שוק ההון, ביטוח וחיסכון, ביקשת לקבל, בהתאם לחוק חופש המידע התשנ"ח-1998 (להלן - **חוק חופש המידע**), את יומנה של הממונה הקודמת על שוק ההון, ביטוח וחיסכון, הגב' דורית סלינגר, וזאת לשנים 2017-2018.
2. במענה לבקשתך, מצורף היומן של הגב' דורית סלינגר, הממונה הקודמת על שוק ההון. ביומן מפורטים כל הפגישות מיומנה של הממונה החל מיום 1 בינואר 2017 ועד למועד סיום כהונתה. היומן מצורף כקובץ אקסל, כאשר כל שורה בקובץ מציינת פגישה.
3. מספר הבהרות:
   1. פגישות ואירועים פרטיים - פגישות ואירועים פרטיים צוינו ביומן כ"פרטי", וזאת לאור היותם אירועים פרטיים, ובהתאם להוראת סעיף 9(א)(3) לחוק חופש המידע.
   2. פגישות עבודה עם עובדי הרשות:
      1. פגישות עם בעלי תפקידים בכירים ברשות - ביומן צויינו הפגישות, ובעלי התפקידים צויינו על פי רוב בשמותיהם הפרטיים, כדלקמן:

חברי הנהלת הרשות:

מגי בראום, יואב גפני, עבד חסדייה, ברוך לוברט, אסף מיכאלי, עמיר פלד, ארז רבן, פיני שחר, הראל שרעבי;


יועץ הממונה: אוהד מעודי;

דוברי הרשות : רונן ליבוביץ, רם אלפיה;

* + 1. פגישות עם עובדים שאינם בכירים - ביומן פורטו הפגישות, ללא ציון שמות העובדים, אלא צוין "עובד רשות".
    2. אירועים פרטיים של עובדי הרשות שהופיעו ביומן - מצוינים כאירוע פרטי של עובד הרשות, כגון "עובד רשות - פרטי", או "עובד רשות - חופש".
  1. התייחסות לשורות פרטניות:
     1. שנת 2017
        1. שורה 810, 1087 - נושא הפגישה הושמט בשל היותו סוד מסחרי, בהתאם להוראת סעיף 9(ב)(6) לחוק חופש המידע.
        2. שורה 601, 751, 861 - לא צוין שם המועמד לדירקטוריון, לאור סעיף 9(א)(3) לחוק חופש המידע, ומאחר שמדובר במידע שמסירתו עלולה להוות פגיעה בפרטיות.
     2. שנת 2018
        1. שורה 135 - ביומן צוין "פגישה מקצועית", ונושא הפגישה לא פורט עקב חשש שגילויו יהווה גילוי של מידע בעל ערך כלכלי שפרסומו עלול לפגוע בערכו בהתאם לסעיף9(ב)(6) לחוק חופש המידע.
        2. שורה 414 – לא צוין שם הדירקטור, בשל חשש לפגיעה בפרטיות, לאור סעיף 9(א)(3) לחוק חופש המידע.
  2. הושמטו מספרי טלפון, בשל חשש לפגיעה בפרטיות, ובהתאם להוראת סעיף 9(א)(3) לחוק חופש המידע.

1. בהתאם לסעיף 7(ו) לחוק חופש המידע, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.

בכבוד רב,



ליאת שטרק, עו"ד

ממונה על חופש המידע

העתק:

דורית סלינגר;